Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 32/1999. (III. 31.) FVM rendelethez
Paragraph Index: 1902

3. A kocák és a kocasüldők tartásának követelményei 3.1. A szárazon álló kocákat, kocasüldőket célszerű csoportosan tartani, ennek hiányában az elhelyezés az állatok egymás közötti kapcsolattartását lehetővé kell tenni. 1999/27. szám 3.2. Amennyiben szükséges, a vemhes kocákat és kocasüldőket a külső és a belső élősködők ellen egyaránt kezelni kell. Fiaztató kutricába való telepítés előtt az állatot teljesen fertőtleníteni kell. 3.3. A fekvőhelynek tisztának, megfelelő vízelvezetésűnek és kényelmesnek kell lennie. Amennyiben szükséges, „fészek készítésére” alkalmas anyagról is gondoskodni kell. A koca mögött olyan szabad területet kell kialakítani, amely lehetővé teszi a zavartalan fialást és a fialásban történő segítségnyújtást. 3.4. Az olyan fiaztató kutricába, ahol a koca nincs lekötve, a malacok védelméről (pl. malacmentő rács, malacvédő korlát elhelyezése stb.) is gondoskodni kell. 3.5. A kutricák kialakításánál az alábbi méretezést kell figyelembe venni: Megnevezés Kötött tartás Kötetlen tartás, illetve kutrica vályú kutricán kívül vályú kutricán belül vályú kutricán kívül vályú kutricán belül Hosszúság, m 1,8 2,0 2,1 2,3 Szélesség, m 0,6 0,6 0,6 0,6 3.6. Kötött tartás vagy egyedi állás esetén lehetővé kell tenni, hogy az állatok időközönként szabadabban mozoghassanak. A csoportos tartásnál a kutrica méretét és a csoportnagyságot úgy kell megválasztani, hogy az állatok között ne alakulhasson ki fokozottabb méretű verekedés.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes